
PILAKA MEKE KUKUASA 


Keke rane si vari tutuvi sari pilaka meke 
kukuasa meke koa sari kara meke vivinei 
ni ri kara sari doduru tiiiitoria, meke 
doduruna sa dia kinokoa, na dia inene na 
gua. Zama se pilaka "Vugo munumunu vaqa- 
vaqasa lopu ele gasa sa rimata si mamu 
mae koa rau maqu tozi nigo keke meresena 
hopena taqarau, gua se pilaka. "Ba meke 
va sasanae ura pude va holá ia goi sa 
totoso asa si lopu kaqu mae kamo au goi 
si rau, na pude ninira sa rimata si 
manini sa pepeso meke hoke mate si gami, " 
gua se pilaka. 

Olana sa kukuasa, " leana hola> " gua si 
asa, meke pule la pa nana vetu se kukuasa. 
Sipu kamo sa totoso sapu mutinia sa pilaka 
si la se kukuasa ba va sasanae si asa, ele 
ságe mae mo sa rimata meke podalae mo sa 
nana tina sigiti koa sa minaninina sa 
pepeso ke lopu lea hokara se pilaka. Meke 
tiqe la vura se kukuasa koe pilaka, zama 
si asa, "Kei lopu boka tozi nigo rau sa 
meresena siná ele tata luaria rau sa qua 
sinino, ke leana keke mo hie maqu tozi 
nigo , ” gua se pilaka. 'Pude garatia mo 
goi sa tie si kaqu ta sigiti holá sa tie » 
gua si asa. Meke tiqe mate se pilaka, 
meke kaboa sa sa nana baere meke tiqe 
taloa nana si asa. 



6 


Keke rane podekia gua sapu tozi nia sa 
pilaka gua se kukuasa, ke la garatia sa si 
keke tie, gua si ta sigiti holá tu nana 
sa tie meke kabo. 

Gua asa ke pude garatia kukuasa sa tie 
si hoke vari va sigiti holá. Pukerane si 
pilaka si hoke vari sigiti garatana, ba 
la sa meke tozi va karovo lania koe 
kukuasa, ke kamahire pude garata se pilaka 
si lopu kaqu vari sigiti siná ele va 
karovo lania sa koe kukuasa. 

GEBIRA, SOKODELE MEKE BUTIPATU 


Kokoa nana keke popoa, koa dia sari ka 
rieta baere, ari Gebira, Sokodele e 
Butipatu. Baere holá sari ka rieta hire. 

Keke rane si zama se Gebira koari karua 
nana baere, " Ária mada tala qeto minate 
gita ka lieta o", gua si asa. 

Ke olana sari karua nana baere hire. 
"Leana aria," gua sari kara. Ke la 
ovulu gore nia ri ka neta sa móla meke 
surana. 

E Gebira si va surani sari nana tin_i- 
tona vari pera, na hopere, na láve, meke 
na karamaho na gua, ura na tie si asa. 

Ba ari kara siná kurukuru mo. 

Ke vose rarata gore la hire sari ka 
rieta koro, meke kamoa ri ka n_eta sa 
vasileana. Va sigotia ri ka rieta sa dia 
móla, meke ene la nana pa petupetu se 
sokodele siná hoke kokoa vasina, meke la 
hata gana igana si asa. 

E Butipatu si ene ságe pa hiqohiqo, na 
ene hatai sa sarina vuvua guana tovinia, 
na okete meke ganigani gana. 




Crayford Kiko 

Telena eke mo e Gebira si la seke nana tie 
raeke tiqe pule sari ka rieta pa móla. Va 
sin^i nia batu tomate e Gebira sa móla, ba 
ari kara si loke tória vagia. 

Kamo pa popoa sari ka n_eta, meke nanasa 
sarina tie,"Ka visa si vagi gamu?" gua 
sarini. 

Olaria sari sokodele e butipatu. Gami 
kara mo si seke tie, gua sari kara. 

Ke qi viku varana sari kara pa móla. 

Olaria se Gebira, "A rau mo telequ si seke 
tie. Ari kara si loke tória." 

Ke kukili ni na irana ni rina tie, 

ke la kurekure, na bugoro nia ri kara 
se Gebira. Ba siná lopu boka siná na 
tie se Gebira, meke ari karua siná 
kurukuru mo. 

Ke bugoro sisigiti nia ri kara se Gebira 
ke hopeke tapuru taloa dia. 

E Sokodele si hataia sa nana vasina pa 
petupetu. 

E Butipatu si ságe pule la nana pa 
hiqohiqo. 

KAKIA MEKE HID0K0 


Koa dia keke totoso sari Hidoko e Kakia. 

Zama se kakia, "Ária mada tapuru vari 
vose gita kara," gua si asa. 

Olaria se hidoko "Leana" gua si asa. 

"Ego agoi si kóte tapuru kekenu,"gua se 
Hidoko. 

Ke topue se hidoko, meke la vagia sa sa 
binu, pude binu va keoria se kakia. 

Zama se kakia^"Ego va namanama tu goi, 
don_o luli au, pa se kakia. Ke mamu 
n©eponi au tu. Ke nae se hidoko, T asa, 
karua, neta, gua si asa. Ke podalae 
tapuru se kakia. Tapuru la, meke la tu 
pa seu holá, ba lopu hite dono va muliuiiia 
e hidoko si asa, osolae tapuru gore pule 
mae sa kakia, meke mae habotu pule pa huda 
koe hidoko. 

Zama se kakia,"Vegua lopu va muliunau goi? " 
gua se kakia, meke olana se hidoko. "Sipu 
topue tapuru goi si lopu hite va muliuiiigo 
rau, osolae mae hake pule goi pa huda,"gua 
se hidoko. 

"Ego qua totoso,"gua se hidoko. Ke la se 
kakia meke vagia sa motete, meke muzara va 

munala betoi sa, meke nuzapa nia sa pa 
kaluna e hidoko. Meke podalae nae se 
kakia, "Tasa, karua, lieta." Meke topue 
tapuru se hidoko. Sipu podalae tapuru 
tugo e hidoko si lopu hite dogoria e 
kakia si asa. 

Tapuru la, meke ságe la tu se hidoko, 
holá nia tu sa vasina sapu la kamoa e 
kakia, meke holá la tu, ba lopu hite 
dogoria e kakia. Tapuru mae hake 
pule nana tu pa huda se hidoko, meke 
tiqe hodahodakia se kakia. 

"Vegua dogorau tugo goi tapuru sagequ?" 

"Kei qote sipu topue tapuru mo goi si lopu hite 
dogorigo rau. Ke hodahodakau sapu 

mae hake pule goi,"gua se kakia. Ke 
bugoro se hidoko, meke zamaia sa se kakia. 

"U r a la agoi meke binu hoboro nau sa motet? , " 
gua se hidoko. Vari zamai sari kara, ke 
bugoro se hidoko, meke variperai sari 
kara meke la e hidoko sekea se kakia. Ke 
gua mo asa si doiio guana kiho koa sa kizu- 
na e Kakia. 

MARA E MAKASI 


Pukerane holá si hopeke koa sari karua 
igana hire. E raakasi si koa tata mo pa 
masa. Ke hoke turu dia mo sarina tie pa 
masamasa onone meke hoke riqihi va eonia 
mo r i . 

E mara si koa tu pa kolo lamana lohina. 

Pa seu tu si koa sa. Ba hoke tusa ia rini 
sa makasi meke hoke eono zonazon_a sa 
makasi. 

Keke totoso si zama se mara "pio vegua 
be vari hobei si gita kara. Agoi na 
makasi pule si mu ságe la pa lamana, 
meke arau si mae koa pa masamasa," gua 
se mara. "Siná doduru totoso si la ri 
tie na va eoriigo si goi." 

"Ai, leanai" gua se makasi. Ke vari 
hobei sari karua. E mara si gore pa 
masa, e makasi si ságe la pa lamana. 

Gua asa meke mae koa pa masa se mara, 
meke hoke riqihia, si hoke ninira holá 
nia sa sa makasi. Ba pukerane e mara 
si koana pa lamana, meke makasi si koa 
na pa masamasa. 

BASIOTO, TAVATOLU MEKE SA Dl A PINAUSU 


Kokoa nana keke popoa, koa dia sari karua 
tamatina. Koba kabo lamo sa nana.koburu 
vineki hite. Ke la sa tinana meke 

vala nia vina kumakumana, na ponia ginani 
tugo sa pude va mokoa gua, ba lopu boka 
raoko tugo sa vineki. Ke veko pania sa si 
asa meke ságe la nana pa inuma sa kaleqe, 
kabokabo eke nana mo sa vineki, koasa dia 
vetu . 

Sipu korapa koa kabokabo eke nana pa dia 
vetu sa vineki si avavosae 
sa basioto, ke hitehite name ságe lulia 
sa sa sirana, meke la koasa sada vetu, 
vasina pu koa sa vineki. D ono nuquru la 
pa korapa vetu sa basioto, meke dogoria sa 
sa vineki. Dodogorae pule sa vineki ke la 
sa vineki meke dono totoa pule sa basioto, 
meke tiqe moko sa vineki. 

Zama sa basioto koasa vineki, "Nose!" ke 
olaria sa vineki, "Vegua?" "Mae," gua sa 
basioto, meke ene la sa vineki 
ke nanasia sa basioto si asa. Gamu kar& 
sei si goi?" "Telequ m o','gua sa vineki. 

"Avei tu sa tinamu?""La nana tu pa inuma," 
gua sa vineki. "Na vegua ke veko panigo 
tu sa si goi?"gua pule sa basioto. "Ura 
na kabo sisigiti si rau. Podekia tugo 
sa tinaqu si pude va mokomoko au gua, 
ke poni au ginani, na vina kum'kumana 



Naule Qalokasa 

tugo sa. Ba lopu boka moko tugo si arau. 

Ke asa gua sapu la sa meke tiqe veko pani 
eke nau, meke taloa nana sa tinaqu," gua sa 
sa vineki. 

Zama se basioto,"Ego mamu mae mo , mae hake 
mo pa batuqu mada taloaygua sa basioto • Ke 
la sa vineki, meke hake pa batuna sa 
basioto si asa. Gore pule la pa kolo hokara 
sari kara , meke taloa dia. Ságe la dia tu 
pa keke bolebole pa lamana, meke la va gore 
veko pania sa vasina sa vineki meke taloa 
nana sa basioto. 

"Puta gemu mo vasina, siná lopu na tie si 
rau ,"gua sa basioto. Ke puta nana mo sa 
vineki koasa bolebole onone pa lamana. 

Sipu munumunu sa popoa si vaiiunu nana gua 
sa vineki si hake nana tu pa keke patu 
hihiu pa lamana si asa. Ba lopu koasa 
bolebole onone pu ele puta ia sa. Vari va 
dogoro meke dono lea holá sa vasina asa, 
šoku ginani si ele toqolo dia tu koasa patu 
hihiu pu koa ia sa vineki. 

Hire tugo sarina pozadi ri na ginani pu ele 
podaka koa sa nusa patu hihiu - na talo, 
luzu, marihi meke na hakua meke kaiqa pule 
huda ginani saripu boka ta gáni sarina 
vuadi si toqolo hoboro dia tugo vasina. 

Šoku sisigiti sarina ginani vasina. 

Keke rane si la vura pule koasa vineki sa 

basioto, meke zama,"Nosegua si asa. 

Olana sa vineki , ,r Vegua ?" Zama 

sa basioto, "Thmugoi Nose guni gami kara 
kaleqe pa kauruna sa patu hihiu hie sari 
ginani isara. Arini sapu dogori goi sara » 
gua sa basioto. "Siná na vineki vari va 
tarumu ba goi. Ke poni nigo gami kara 
Tavatolu sari doduru ginani sar^ "gua sa 
basioto koasa vineki. 

La hena papa ia sa basioto sa vineki, meke 
la vala sa koasa Tavatolu pu koa na n a pa 
kauruna sa patu hihiu. Huvea na 

nuzapia sa Tavatolu sa vineki meke vala 
pulea sa koasa basioto,meke la va hake 
pulea t u g o sa pabatuna sa patu hihiu. 

Koa dia mo vasina sari ka lieta tama - 
tina , Ele noma nana mo sa vineki ke koa nana 
mo pa nana vetu pa batuna sa patu hihiu, ba 
sa basioto meke sa tavatolu si koa dia tugo 
pa kauruna sa patu hihiu. 

Meke koa dia tugo pa popoa sapu vasina pu 
mae guana sa vineki hie si kaiqa butubutu 
pule. Na butubutu banara tugo si arini. 

Keke rane si vari zamai sari ka neta koreo 
pa vasileanaasa, pude la valusa dia makasi 
gua. La tozi nia tugo ari ka neta sa 
koburu tavia, sa tuná sa banara, pude ari 
ka made si kaqu la valusa gedi makasi gua. 
Zama sa tuná sa banara, "Ego leana aria tu 
ba gamu ka rieta mada ságe valusa , "gua sa 
koburu tuná sa banara. 

Vagia ri ka made sa móla meke koi ságe 
la dia tu pa lamana, na la valusa dia tu 
ba loke makasi hite vura. 

Loke tona tugo dogoria na vagia sari 
made. Ke vose tata la mo koasa patu 
hihiu si ari ka made. Dodogorae sa vineki 
pa batu patu hihiu. Ke tioki sa sari 
karua tia tamana pa kauru patu hihiu. 

Tozini sa sapu keke móla si dogoria sa, 
meke zama sari kar a kaleqd?"Ego kopu 
nia tu goi bisa. Vose tata hokara mae 
pa kapa patu sari ka made meke tiqe vasina 
tu si tiqe umoro sa makasi, ke tiqe hite 
riqihi ri ka made si ka manege puta makasi. 

Beto nana sa umoro makasi, ke hitehite 
vose avi gore tata la dia koasa patu hihiu, 
gua sari ka made. Ba lopu boka tata lea 
la tugo vasina, siná la sa tavatolu meke 

niniu ia sa patu hihiu ke noma sa nakili 
na tovovo pa varilikohaena. Ke lopu boka 
gore la pa masa sari ka made. Ba sipu va 
noso pulea tu sa, si tiqe bule sa tovovo, 
ke tiqe boka gore la pa masa sari ka 
made . 

Garunia ri kara sa vineki pude tozini sari 
ka made koreo pude hata gedi ginani pa 
inuma gua, pude gáni gáni gedi. Meke 
valani ri ka made koasa vineki sari na 
makasi ba korona ni sa vineki si arini, 
ba tozini mo sa si arini pude gáni mo 
gedi tele dia. Siná asa si korapa koa 
dia šoku gana ginani gua si asa. 

Ke puta tu pa patu hihiu sari ka made. 

Korapa kokoa dia ri ka made vasina si dono 
donoa sa koburu tuná sa banara sa vineki 
meke tiqe roroa tu sa. Sipu vanunu munumunu 
si arini meke hiva gore pule la dia pa masa 
pa dia popoa sari ka made gua si zama sa 
basioto sa vineki,"Ego pude hiva taloa dia 
gua ri ka made si mu peqo poni kaiqa kata 
hakua, meke kaiqa gedi ginani tugo," gua si 
asa. 

"Ke leana," gua sa vineki, meke hena poni 
talo, na luzu , na hakua tugo sa, meke va toka 
gore pulei sa pa dia popoa. Ba sari na 
hopeke tia tamadia ri ka made si korapa 
kabo moko si arini pa masa. Siná hokara 
ele muliun_u tu meke ele mate tu sari ka 
made gua si arini. Korapa koa talotan_a 
si arini pa masa. 

Ke va qaqiri si arini pude la hatai sari ka 
made gua, si tiqe la hogoto dia mo sari ka 
made , ke dodogorae si arini meke la tozinia 
rini sa bariara sapu ele pule mae sari ka 
made. Nanasi sa banara sari ka made,"Pavei 
tu si koa gamu kasa gua si asa?" Zama la 
tugo sa tuná soti."Ele dogoria gami si keke 
popoa pa lamana, meke vasina tugo si koa 
gami ka made. Keke vineki leleana sisigiti 
si korapa koanana tugo vasina," gua sa tuná 
sa banara, asa tugo sa vineki si hiva nia 
sa pude habaia gua si asa. 

Zama sari kaiqa ri na dia vineki babaere 

pa masa,"Ai ! savana si gunia sa he, keke 
nono mo si gita na vineki, gina keke kokoele 
ele tale tubuna mo si gunia sa sana," gua si 
arini, siná na kono dia. 

Ba zama tugo sa tuná sa banara,"L.okari asa 
tugo si hiva sisigiti nia arau pude habaia," 
gua si asa, ke bugoro va sisigiti tugo sa 
nana babaere vineki. 


Zama sa bariara," Ego leana, repere raada la 
dogoria," gua si asa. Sipu kamo sa múti 
repere si va qaqiri si arini, ari ka 
made meke sa banara, meke sa kalaho tugo. 

Sari na dia vineki babaere si bugoro holá 
meke zama pa masa. "Ai! nake vari va magamagasa, 
gua si arini. Ba toka ságe la dia tugo pa patu 
hihiu sari, ka onomo. 


Sipu korapa mae dia tu pa seu sari ka 
onomo si ele dogori tu sa tavatolu si 
arini, ke zama la ia sa sa basioto pude 
la huvea sa dia koburu vineki gua, meke 
zama sa basioto "Kara ! arau si lopu hite 
ele rimarimata valeana qua , "gua si asa, 
meke tiqe la henaia sa sa dia vineki meke 
la huvea tugo ari kara si asa. Beto meke 
va hake pulea tugo pa patu hihiu koasa 
nana vetu pana ulu. Dorio la nana pa kolo 
gua sa vineki meke dogori sa si karua 
móla, ari ka onomo, hopeke koi lieta si 
arini . 

Zama sa vineki,"Tinaqu, karua 

móla si korapa mamae dia hiroi," gua si asa. 

Ego dono valeani tu goi barini," gua sa 

tinana. "Tata hogoto mo hire f "gua sa vineki. 

Ke va niniu ia pule sa tavatolu sa patu, 
meke noma tugo sa kolo meke na tovovo, ke 
lopu boka túre tata lea la si arini, ba 
sipu va noso pule ia tu sa hoi, si tiqe 
boka hogoto sari ka onomo koasa patu hihiu. 

Zama sa tavatolu,"Ego nanasi ko, pavei na 
la dia gua? Ura lopu na tie si gami kara 
pu pausu igo si agoi, ba vegua ke maraae 
gita tu ri na tie si gita?'^ua sa tavatolu. 

Ke la nanasi sa vineki si arini. "Gami si 
na mae mami tugo koa agoi',' gua sarini. Ke 
tozi lania tugo sa vineki sa tavatolu sapu 
gua pu tozinia rini. "Ego leana tozini tu 
pude hata gedi ginani pude madi ganigani 
gedi,"gua sa tavatolu. 

Doinodoiioa sa banara sa vineki meke zama si 
asa, "Koi ! nake tolavaena tu, asa tugo si 
kaqu habaia goi na tuqu sa vineki tolavaena 
hie^ "gua sa banara. 

Nanasa sa kaleqe tavatolu, "ga gua si arini 
ta Nose?" Totozi la tugo sa vineki, "Hiva 
varihaba nana koa rau gua sa tuná sa baiiara 
he. " 

"Ego leanq"gua sa tavatolu ke henai sa 

banara si ka tolonavulu poata meke valai koasa 
tavatolu meke sa Fasioto, pude guana 
hinoluna sa vineki gua. 

Leana gua ke pule sari karua kaleqe hire, 
ke bukelia tugo sa sa patu La.nolaru> 

(patu hope), vagi pule si ka tolonavulu poata pule 
meke vala ni koasa bariara. Ke tiqe vari- 
haba ni rini vasina si ari kara beto meke 
gore pule dia sari ka neta koreo. Ba sa 
bariara meke sa kalaho mo si koa holá paki 
koasa patu hihiu. Seunae hoi si tiqe va 
qaqiri gore sari ka made. 


Ba sa tavatolu meke sa basioto si koa holá 
dia koasa patu hihiu pa lamana. Gore 

sari ka made la dia tu pa masa pa popoa 
tanisa banara. La hogoto meke dono la dia 
gua sari na tie pa masa. Dogoria ri sa 
vineki leleana sapu habaia sa tuná sa 
banara ke magasa dia tugo. Ba sari 
kaiqa vineki si ele bugoro dia tugo, 
siná kono nia ri sa barikaleqe tanisa 
koburu tavia. 

Si p u bon_i sa popoa si puta gedi si 
arini, meke sipu munumunu sa popoa si 
van_unu kekenu sa barikaleqe tanisa koburu 
tavia. Hiva la turuvale vasina pu 

hoke lalaia ari na barikaleqe gua si , 
ele la tome aqa dia tu vasina sari ka 
made vineki bugorodi. Sipu la kamo sa 
barikaleqe tanisa koburu tavia hoi si 
lari ka made vineki bugorodi hire meke 

seke va raatea si asa. Siná loke nabulu 
pu lulia na kopunia si asa, ke la ri raeke 
seke va matea tu sa barikaleqe tanisa 
koburu tavia. 

Lopu tuturei pule raae pa dia vetu sa 
barikaleqe gua si arini ke la hata podea 
gua sari na nabulu tanisa koburu tavia. 

Si la dogoria rini pa vasina tuturuvalena 
sa barikaleqe sapu ele mate tu. Ke hena 
palekia mo ri si asa meke tiqe hudea rini, 
va surariia ri pa keke hore meke va toka 
taloa ia pa kolo. La pararavae kapae nana 
koasa patu hihiu pa lamana sa hore . 

Don_o gilania sa basioto si asa, ke tozinia 
sa se tavatolu. Qote ! S,a tuda mo si hie, 
ele ta seke va mate tu, meke tava surana 
pa hore , ele mae pararavae mo he, gua 
se basioto. 

"A i! Uve asa tugo, ’feua sa tavatolu. Ke la 
sa tavatolu meke rupahia sa hadehade, hena 
vurania sa sa vineki matena, huve ia na 
nuzapia sa meke toa pule sa dia vineki. 

Ke la va hake puleia tugo ri kara pa 
batuna sa patu hihiu meke koa dia mo. 

Ba sa loana pa masa si lopu boka moko si 
asa kabo sisigitia sa sa nana barikaleqe, 
siná tataru holá nia sa. Ke ovulia sa si 
keke móla meke toka ságe la tu koasa patu 
hihiu pa lamana si asa. La nana gua si la 
dogoria tu sa vasina sa nana barikaleqe 
sapu ele toa pule tu si asa. 

Zama sari basioto e tavatolu. "Ai, na 
pavei la mua gua si goi . Lopu kaqu mae 
pule tani si agoi, siná ele turania goi 
sa tumami meke lopu kopu va leana nia ke 
lopu mae tani. Mamu pule mua mogua 
sari kara. "Siná kóte surana pulea goi, 
ba kóte la va matea goi si asa ," gua sari 
basioto, meke sa tavatolu. 

La sa tavatolu va niniu ia sa patu ke 
noma sa tovovo, ke lopu boka hogoto sa 
koburu tavia. 

Ba zama pule tugo sa koburu tavia " lokari 
lopu kaqu turaria lania rau pa qua popoa 
pa masa si asa ba kaqu koa turania mo rau 
tani si asa," gua sa koburu tavia. "Ke mu 
va bulea sa kolo maqu gore atu qua mo koa 
sa qua barikaleqe ," gua si asa. 

"Ego leana," gua sa tavatolu, ke va nosoa 
sa sa kolo, meke bule tugo sa tovovo. Ke 
tiqe gore la koasa patu hihiu sa koburu 
tavia,meke la dogoria sa sa nana barika¬ 
leqe. Ke koa dia mo vasina sari karua. 

Keke rane si zama sari basioto e tavatolu 
ele tata sa mami totoso ke hiva taloa si 
gami kara . Ke va qaqiri taloa tu sari 
kara, meke sa rane sapu taloa ia ri kara 
si niniu ia ri kara sa patu hihiu, beto 
meke hopeke taloa dia. 

La nana tu pa korapa petupetu, meke la 

mate vasina sa basioto. 

Sa tavatolu si la nana tu pa lamana meke 
la mate nana tugo vasina. 

Ke koa qetuqetu holá dia mo sari karua 
tamaloana vaqura koasa patu hihiu pa 
lamana. 



Sacred statue, Roviana, 
1902. (Solomon Islands 
National Museum.) 

TINOA TE ZOTIZOTI BANARA 
Nelson 


Koanana si keke popoa noraana te Zotizoti 
Bariara. Keke rane ivua sa banara sa buki pude 
mae varigara sari tie koasa gua. Ke mae vari 
gara si arini koasa kia bariara pude vivinei. 
Tozi vura nia sa ban_ara sa nana binalabala. 
"Ária mada peqoi ka jieta tomoko lavata, " 
gua si asa. Ke va egoa rini sa nana tinepa. 

Kamo sa koi vugona sa rane asa si la raaho huda 
sarini. Ke paleke ságe lani rini sari dia 
karamaho patu, magu beti, meke na dia 
peqo patu na gua. Podalae maho si arini. 

Beto hoi si tiqe podalae peqopeqo, meke 
beto peqo hoi si palepaleke si arini, 
paleke goreni rini pa masa. Koa tavetavete 
si arini šoku sidara meke tiqe va betoi 
rini sari ka n_e ta tomoko lavata. 

Varigara pule ni e Zotizoti Bariara sari 
nana minate, meke zamai sa " Va namanama 
i sari na mia gaili, na taili, na sasaburu, 
meke na vose, siná kaqu la si gita pa kolo , 
kóte la valusa si gita," gua se Zotizoti 
Banara. Ke va qaqiri rini sari doduru dia 
ginugua sapu tozini sa dia banara. 

Ego mada la ovulu goreni sarina tomoko," 
gua. Meke surana beto sari doduru 

kurukuru r^ame , meke toka ságe si arini pa 
lamana. Karaoa rini sa kokorapana sa lamana 
meke zama se kilikozo "AiL , lopu na makasi 
si hie baňa dono guana kusui," gua 
si asa. Ba lopu va hinokaria rini, meke 
kamo si arini pa korapana sa umoro si 
kaleana beto sarina gaili, meke moku beto 
sari doduru dia sasaburu. Ke loke tona si 
vagia rini, siná na kusui bisa lopu na 
makasi. Ke gore pule dia mo pa dia vasi- 
leana. 

Ego kóte va namanama pulei gita sari doduru 
tiriitoria habú, ke va namanama si arini meke 
topue pule la gedi tugo pa kolo. Ságe meke 
ságe la la dia tu pa lamana, osolae paere 
sa nusa nomana. Meke tiqe dogoria e Zotizoti 
Baiiara si keke tona " Koi kasa hoi keke matena 
korapa tapala pa kola"gua. Ele va lodua rini 
sa dia nusa, ke hiva hata pulea rini si keke 
votiki nusa. Ke vari riai si arini,"Ária 
mada la koasa matena" gua ke ságe la hataia 
rini sa nohara. Sipu tata laia rini si noma 
ságe tu sa tinitona, "Koi lopu na n_ohara tu 
bisa," gua si arini. Mudina asa si ta evanae 
rane bon_i nomana sisigiti, meke mae mo sa 
ruku, na givusu nomana meke va lodu pania tu 
sari ka neta tomoko lavata. Podalae tunuru 
si arini, tapala taloa beto sari doduru dia 
vose, na sasaburu. Keke sasaburu mo si vari 
isu nia rini meke tunuru dia pa lamana. 

Haele ságe la se zotizoti banara pa batuna 
sa sasaburu. Ke nanasa laia rini, na 

sa si dogoria goi? "Loke tona hokara". 

Ke podalae tunuru, na tunuru, meke mabo 
si arini. Ke va turu pulea rini sa 
sasaburu, meke va haele ságe pulea rini 
se Zotizoti Banara. Ke dogoria sa sa 
nusa. Ke kapú na qetu si arini siná 
mabo dia na tunuru. La kamoa rini 

sa nusa, meke koa si arini vasina. 

Koa ovia mate si arini siná loke dia 
ginani meke tunuru si arini ka zuapa 
sidara pa kolo. Meke sa nusa gunia rini 
siná dekuru mo, meke sapu toa koasa dekuru 
asa siná keke huda hokara, meke na piro mo. 
Sa dekuru asa si 180 r^ava ululuna, meke sa 
labena si 97 nava tata keke _noino na nusa. 
Hadu taloa ni e zotizoti baria r a sarina kiso 
pa kauruna sa dekuru, meke likoho la pa 
kalina, meke la dogoria rini sa na t i 
riohara ke haele bulo si arini siná ovia 
sisigiti si arini. Gáni bulo, na pikuri, 
na toqolo meke hite leana si arini. Šoku 
rane na vuiki si koa rini koasa dekuru pa 
lamana. 

Tavetia e Zotizoti Banara si keke qoqoro 
koasa dekuru. Meke tioko varigarani sa 
pude nuquru pa qoqoro, meke asa sa dia 
vetu. Ke koa valeana si arini vasina. 

Keke borii korapa puta si arini meke mae 
raza si keke rane boni nomana. Ke tapala 
gore sa dekuru pa keke popoa nomana pana 
borii . 

Ságe se Zotizoti Bariara koasa popoa nomana 
meke la koa keke vasileana meke hiko betoi 
sa sarina dia karamaho, vedara, láve meke 

hopere rina tie vasina meke paleke gore 
mae ni sa koarina nana minate pa masa. 

Tukua rini sa dia qoqoro meke puta si arini. 

Rane sa popoa hoi si magasa holá sarina tie 
pu koa vasina. Vari nanasi teledia si arini. 
"Ve kaqu gua meke kaqu va rizua gita sa 
dekuru hie," gua si arini. Ke saputu vagi 
rini sari dia maho meke vari zamai si arini. 
"Ária ipada kumata pania sa dekuru hie, " gua 
ke maho kuma tia rini, meke lopa ia rini sa 
dia qoqoro meke vura sarina minate te 
Zotizoti Ban_ara meke podalae vari pera si 
arini. Meke koa mataqara sarina minate te 
Zotizoti Barbara. Hitu pani rini sarina 
tie pu koa di vasina. Ovulu gore nŕ rini 
sa tomoko tadina tie pa popoa meke suraria 
pule la pa dia popoa sarina minate te 
Zotizoti Baiiara, meke ta harupu si arini 
pa totoso asa. 

SA BAROGOSO KALEANA 
Alfréd Billy Boso 


Koanana sa popoa lavata, meke koanana si 
keke popoa banara. Koa nana tugo tata 
pa vasileana nomana hie si karua tamaloana, 


Pa totosona hie si hokea rina tinoni 
tanisa banara si keke vaqara, meke va 
namanama nia ginani nomana arini sa 
tinavete hie sapu na inevana gúnia. 

Va namanama beto sari doduru ginani 
na talo, na voruku, luzu, dikidiki meke 
kaiqa ginani pule . Šoku tugo na boko si 
va matei rini. Sipu ele beto sa vina 
namanama hire, si kamo sa rane pude va 
"hoqa pito", ginuana hoqa pito si pude 
vaqara nia na hata nia igana sa vaqara 
vaqura . 

Ke ovulia arini sa Qopu meke surania 
rini sa vaqara meke vose rarata pude la 
vaqara gua, sipu korapa vose rarata rini 
si tutuvia arini sa barogoso meke zamai 
sa "pavei la si gamu?" Gua si asa. 


"Gami si la va opoa mo sa vaqara vaqura 
tanisa bariara," gua si arini. 

Zama sa barogoso, "Arau si dcmo lea au mo 
sa bule munumunu hie ke tiro qua kile mo," gua 
si asa. Ba nanasa sarina tie "Gilania goi 
vasina šoku igana?" "Ai uve>" gua sa barogoso. 
"dogoria gamu sa nusa pa lamana sapu guana 
kaku hoi, vasina si kaqu la si gita,"meke 
sipu tata kamoa rini sa nusa, si zama sa 
barogoso. "Totosona la hogoto gita, si 
mamu haqala beto la pa kali vuragarena sa 
nusa. Vasina sa poana sapu sokuia igana." 

Meke sipu la hogoto arini si lulia tugo 
rini sa hiniva tanisa barogoso. 

Totosona haqala la rina tie, si la sa 
barogoso meke dáku vagia sa Qopu, meke 
la ale nana pa lamana. Sipu likoho pule 
mae sarina tie si dogoria rini sa dia 
Qopu si ele latu sa barogoso meke babana 
ságe nia pa lamana. Ke titioko va sisigi 
tae sarina tie, meke zama si arini. 

"Mae surana gami o," gua si arini. 

Zama sa barogoso, " Koroqu, koa mo tana mamu 
ovia mate," gua si asa meke seke porakia sa 
sa Qopu meke gore pule nana. 

Sipu koi vugona hoi si hata sa banara. 

Zama si asa "Kaqu hata si gamu kalO tie 
sara", gua sa banara. Ke taloa pule 
sari ka 10 tie. Pa dia vinose la si 
tutuvu pulea tugo arini sa barogoso hie, 

nanasa sa barogoso. "Pavei la si gamu?" 
gua si asa, meke olana sarina tie. "Ta 
garunu koasa palabatu pude hatai sarina 
vaqara gua, lopu dogori goi si arini?" 

Olana sa barogoso. "Garo arini gina si 
suna nika pa nusa pa lamana hoi bon_i. 

Garo šoku sisigiti igana si vagi rini", 
gua sa barogoso. 

"Vegua boka turana lani gami goi?" gua si 
arini. Koasa dia vinose la si zama sa 
barogoso, " Ibna hogoto gita si mamu la va 
hodahodaki gedi si arini.Pa kalina sagena 
sa miho hoi sa vetu", guni sa. Ke tavetia 
tugo arina tie hire sa nana hiniva. La 
tugo sa meke vagia sa dia móla meke la ale 
nana pa lamana. 

Asa tugo sa tinavete tanisa barogoso hie 
koasa butubutu lavata hie. Doduru totoso 
pana garunu maeni sa bariara pude hatai 
saripu ele taloa, si koba kokohai tugo sa 
barogoso hie, meke va matei sa pa inovia 
koasa nusa hie. 

Gua mo asa sa nana tinavete, kamoa sipu 
murimuri beto tu sarina tie na sa vasileana 
hie loke barikaleqe na koburu sapu koa holá. 
Pa totoso mumudi hokara si namu sa bariara 
meke sa tuná vineki mo si koa holá, meke sa 
dia pinausu baruku. 

Keke munumunu si va qaqiri sa banara, va 
surarii sa si kaiqa ginani, meke sa dia 
epata tugo. Meke vose gua tugo vasina pu 
hoke la gua rina na tie. Tutuvu pulea 
pule ri kara sa barogoso hie. Zama sa 
barogoso "Pavei la?" Ke olana sa banara 
"Murimuri beto sari doduru qua tie, ke 
hiva gilania rau sapu pavei beka si la 
gua rini." Ba olana tugo sa barogoso. 

"Namu na arini hokahokara sapu dogori 
rau koasa nusa hoi bon_i, siná šoku 
nika si va toai rini vasina, ke hokara 
zuke boíii tu si arini,’ 1 gua sa barogoso. 
Totosona tata hogoto ari kasa si zama 
guni tugo sa, ke lulia tugo sa banara sa 
nana hiniva. La tugo sa barogoso meke 
vagia sa dia móla, meke porakia sa, ke 
koa talotana sa baiia r a sipu dogori sa 
tomatedi rina nana tie. 

Balabala sa barogoso, ba lopu boka, ke 
tavetia sa si keke ipi hite pada dia mo 
ri kara meke sa dia baruku. Rane tugo 
sa popoa si enene sa tuná vineki,meke 
la keke elelo meke gabi hia tinina ke 
kabo si asa, meke hodahodakia sa bariara 
ke nanasia sa. "Vegua si goi?" gua si 
asa. Ke olana sa vineki hite. "Gabihau 
keke toiia pana hoi," gua si asa. Ke la 
sa banara pude la dogoria gua, siná lokete 
tu meke šoku sisigiti namuna ke asa mo si 
gania ri kara. 

Keke rane sipu koa dia ri karu tatamana 
hire koasa nusa hie si tapuru taloa sa 

dia baruku meke gore toriotia sa sa vasina 
koari karua tamaloana hire. La hake pa 
labete sapu korapa peqoa sa barogoso. Ke 
bugoro sa barogoso, meke ovulu vagia 
sa sa nana karamaho pude sekea sa baruku 
gua, si tapuru la hake pa Oru pule sa 
baruku, ke bugoro va sisigiti sa barogoso, 
siná ele viqala sa nana labelabete. Ke 
luli laia tugo sa sipu hake sa pa oru (hope) 
ke qi ovulu vagia pule sa sa karamaho meke 
sekea sa baruku gua si ta ilasa tu sa hope. 
Ke bugoro va kalekaleana sa barogoso. Tapuru 
sa baruku, meke hake pa goba na totosona 
vasina puta sa kaleqe. Ke luli laia sa pude 
sekea gua si lopa rikata sa karamaho meke 
raza pa batuna sa kaleqe, ke mate sa loana. 
Bugoro holá sa barogoso sipu dogoria sa sa 
nana kaleqe sapu mate. 

Gugua mo asa sa baruku hie, meke osalae kamo 
la koasa nusa vasina koari karua tatamana. 
Dogoria sa barbara sa hore, ke tome sari 
kara pa masamasa, dogoria ri kara sapu na 
dia baruku mo si korapa hadua sa. Toto¬ 
sona haqala lulia sa sa baruku hoi, si 
haqala vura mo sari karua tatamana, meke 
koia sa nana móla meke gilania sa baruku 
sapu ele koia ri kara sa hore- Tapuru 

sa koasa barogoso , si la hake nana tu pa 
tatava hore, sapu koia ri karua tatamana. 
Sipu dorio ságe nana gua sa barogoso si ele 
pa lamana tu sa hore, ke titioko sisigiti 
sa barogoso, ba zama sari karua tatamana. 

SA KALEQE MEKE SA MANUVU 


Kokoa nana keke popoa, koa nana si keke 
kaleqe pa keke nusa. Sa nusa asa si loke 
tie koa ia ba telena eke mo koa ia, Sa 
nusa asa si masuru holá. Šoku sari na 
tijiitoiia si toa vasina. Šoku tugo sarina 
ginani si toqolo koasa nusa asa. Sa tina- 
vete tanisa kaleqe hie si koba tale qetu 
lamo ninae rane si asa koa sa nana kinoa 
koasa nusa asa. 

Keke rane tavetavete pa nana inuma si asa 
meke rimata sisigiti sa popoa ke manini si 
asa ke gore huve si asa. Sipu ele popa sa 
si avosia sa si keke tuná manuvu korapa 
kabo pa nana vori, pa keke nati ivili hite, 
ke va avoso valeania sa si asa ba lopu boka 
túre avosia sa vasina pu koa sa ke ena 
hataia sa meke doiio la nana pa keke lelan_a 
na sa ivili gua si asa meke dogoria sa sa 
vori. Haele ságe si asa meke la vagia sa 
sa manuvu meke voia pa keke pili hite meke 
paleke lania sa pa nana vetu. Tavete nia 
vori sa, voia sa vasina meke kopu valeana 
nia sa, ponia ginani sa doduru totoso 
osalae noma si asa, n_in_ira sa tatapuruna 
meke hoke la habú si asa. Doduru igana 
pu vagi sa si lopu hite ta mulinae sa 
tinana, koba paleke lania tugo sa si keke. 

Gugua mo asa sa tinavete tanisa koasa 
tinana, qetu nia sa tinana si asa siná sa 
kaleqe hie si loke nana koburu ke guana 
asa mo sa tuná. 

Keke totoso si zama sa kaleqe, "Tuqu," 
meke olana sa manuvu,"Vegua ta tinaqu?" 
gua si asa. " Lokari, hiva ságe tu pa 
inuma si rau." "Ego latu ba goi," gua 
sa manuvu. "Ba hie mo sa tinarae pu 
veko atu nia rau. Doduru vasina pa 
kalina hie si boka habú mo si goi, ba 
sa kalina hoi si heki nia rau koa goi 
siná koa nana vasina si keke qasere vari 
va mate. Šoku tie si mate koasa qasere asa 
loke tona igana, na kiso, meke na hio si koa 
vasina, ba tale pavasa mo. Keke tugo sa patu 
asa mo sa nana qoqoro. Sa patu hie si koa pa 
korapa avasa si asa," gua sa kaleqe. 

"Leana tinaqu," gua sa manuvu. 

Ságe sa kaleqe, sa manuvu si koa holá pa vetu. 
Balabala sa kurukuru, 'N a sa beka si tolene 
gua na nore nia sa tinaqu koasa vasina hie? 
Maqu la dogoria gana ko sa qasere pu gunia 
sa," gua meke topue la gana si asa, la kamo 
ia sa sa vasina pu koa sa qasere hie. La 
hakea sa sa huda pa kauruna sa nana patu 
meke zama sa qasere, "E sei si goi?" 

"Arau mo,"gua sa manuvu. 

"Naša si mae nia goi koasa qua patu hie. 

■iqe agoi si mae ia sa vasina hie. Doduru 
t.i n_itoria pu holá tani si mate mo koa rau," 

gua sa qasere meke bugoro sa manuvu. 

Sovitili gore la harupu vagia gana sa 
qasere gua si aqa sa qasere meke ilupu 
vagia sa, va matea sa sa manuvu, Gore 
sa kaleqe hataia sa sa manuvu ba lopu 
dogoria sa meke boíii nana mo sa popoa, ke 
balabala sa kaleqe. "Kei ! Garo laia sa 
sa qasere ke la sa qasere na va matea sia," 
gua si balabalaia sa kaleqe meke kabo moko 
dod uru rane si asa. Lopu ganigani pana 
veluvelu, ba kabo mo osalae kamo sa munu- 
munu. Sipu la hataia sa pa masa si dogo¬ 
ria sa kaiqa kaluna sa manuvu sapu la sa 
qasere ilupia ke puki. Arini si la parara 
vae pa vasileana tanisa, ke dogoria sa 
kaleqe meke zaia, "Mate mo si asa ke maqu 
palekia mo sa kalu hie maqu la pomunu nia 
mo • Ke paleki sa kaluna, la suni ni sa pa 
nana sebesebe vetu, beto suni ni sa si 
habotu kabokabo nana pa vetu. 

Lodu sa rimata ba lopu va tana ginani si 
asa siná talotana nia sa sa tuná, bon_i sa 
popoa ke puta si asa. Sa tatapuru sapu 
suni ni sa si toqolo ilirae kada meke toa 
ságe, gele tata kamo tu pa manauru, meke 
poloso gore sa kada meke la kamoa sa sa 
sadana sa qoqoro tanisa qasere. Zama sa 
qasere, "Qote esei si goi?" 01an_a sa kada 
"Arau mo ba h e. " "Naša si hiva nia goi 

ke mae tani?" gua sa qasere. 

"Lokari, na enene qua mo,"gua sa kada. 

Zama sa qasere, "U ra sa vasina hie si loke 
kurukuru, na tie, na igana boka holá ba 

tiqe agoi si mae tani,ke kaqu tava mate 
koa rau si g o i, " gua sa qasere. 

Lale agoi mo, siná ele sea tu si rau ke mae 
koa sa mua vasina hie" zama gua se kada. 

Lopu hiva mae pude varipera si rau ba enene 
qua mo, ba hiva va mate au gua si goi ? 

Ego tavetia tu goi bisa siná hopeke tuma 
nia mo gita kara sa varipera," gua se kada. 

Bugoro sisigiti sa qasere meke seke lania 
si keke kaluruna gua si la rita koasa raki- 
hina sa kadameke lopu boka hena pulea sa, 
ba zama tugo sa qasere, "Keke mo si atua 
sana ba ka zuapa si koa," gua se qasere. 

Ke seke pule lania tugo sa si keke ba la 
soto tugo. Gua mo asa sari doduru kaluruna, 
la soto beto mo koasa kada lopu boka tore 
lea siná ele rita beto mo sari na limana ke 
la malohoro eko mo he sa tomate. 

Togolo pule tu he sa kada meke papaka pule, 
meke la kamo pa vetu tanisa kaleqe. Ba sa 
kaleqe si lopu va nonoga siná na korapa koa 
kuliusu si asa. Sipu keve la nana pa 
sebesebe gua sa si dogoria sa sa qasere 
korapa eko nana ke zama si asa. "Agoi tu 
he va matea sa tuqu. Ego leana," gua si 
asa, ke la saputu vagia sa sa maho meke 
seke va matea sa sa qasere. Zama pule tugo 
si asa, "Kaqu hobea rau sapu gua pu tavete 
lania goi koasa tuqu ." Qaqiri ságe la habú 
si asa. Kúpi neka, habú talo, moku suti, 
kúpi elelo, soko huda, gore si asa meke 

sara oputu meke suna nia sa sa oputu. 

Beto asa si magu va hitehitekia sa sa 
qasere meke tiqe pesu turana nia neka sa 
meke tiqe motua sa meke gáni beto pania sa. 

"Kei, qote agoi tu hie si gania sa tuqu, 
leana kamahire si maqu gáni hobea sa 
tuqu gua si asa ke gáni beto pania tu 
sa sa qasere, meke tiqe koa nana sa kaleqe 
hie. Sipu beto gania sa sa qasere si koa 
mo si asa ba lopu boka beto sa binalabalana 
sa tuná sapu mate, ke la huqi mate pule nia 
mo si asa. 

SA VINEKI MEKE NA SUTI 


Kokoa nana keke popoa koa dia sari ka 
neta tatamana. Na barogoso, kaleqe meke 
sa tudia vineki. Sa tinavete tadi karua 
kaleqe, barogoso siná tavete inuma, meke 
šoku linetelete si letei ri pa dia inuma. 
Hoke qetu sisigiti sa barogoso pude 
dogori sari nana linetelete pana totoso 
kamo sa dia totoso vuvua. 

Keke rane si ene la pa inuma sa tuná 
vineki sa barogoso meke kaleqe hie, 
meke dogoria sa pa inuma si keke na ti 
suti. Ke moku vagia sa,meke pisu ia sa. 
Lomoso holá sa suti he, ke moku pule 
vagia pule sa si keke. Podalae pisu ia 
gua sa si bakora mo sa beruna, ke vura 
šoku ehara. 

Ke balabala sa vineki hie, ,T Ifei, leana, 
maqu veko varigarani sarina eharaqu pa 
keke kokoe " gua si asa. Ke tavetia sa. 
Sipu beto vura sa eharana, si palekia sa 
sa eharana pu ele voi sa pa kokoe meke la 
tomea sa pa keke nati huda pa dia inuma. 
Meke gore pule la nana pa dia vetu. Ba 
lopu hite mulin_i nia sa sa eharana pa 
inuma, ke doduru munumunu si la hopiki 
nia sa. 

Keke rane pule la gua sa si ninira tugo 
sa ehara, meke keke totoso pule si ari 

nenena, keke totoso pule si ari limana. 

La pule gua sa si ari tinina, batuna. 

Lopu sana ta evariae tie nana tu sa ehara. 

Keke raunumunu si ságe la si asa, la 
turana gore nia sa pa dia vetu sa tie. 
Sipu dogoria ri karua tiatamana si nana- 
sa nia rini. "Esei sa koburu sana?" 
gua sari kara. 

Olana si asa, "Na tuqu ba he. Lopu 
podoa rau si asa. Baňa pisu suti gua si 
rau meke bakora sa beruqu, ke vura sa 
ehara, vekoi rau pa keke kokoe pa inuma, 
meke ta evanae na tie, ke la vagia rau, 11 

Noma ságe si asa, ke tokania sa sa vineki 
hie. Ke sa koreo hite hie si hopena pude 
gania sa sa suti, ba kopunia rao sa sa 
vina tatara. Ke doduruna sa nana tinoa 
si lopu hite pisu suti si asa. Pozana 
sa koreo hie si e SIROVERA. 

K0K0RAK0 MEKE EO 


Keke rane si vari tutuvi sari Kokorako e Eo. 

Zama sa kokorako: "Korapa rane leana," gunia 
sa se Eo. Meke habotu vari vivinei sari kara. 

Zama sa kokorako: "Ária mada la habú," gua si 
asa. "Leana," gua se Eo. Ke topue sari kara 
meke la sepo na sepo pa kauru dekuru, meke 
šoku sa ginani sepo vura nia ri kara pa kauru 
dekuru. Pudiki varigara ni ri kara. Meke 
garunia e Kokorako se Eo pude la hata nika. 

Ke topue se Eo. Korapa enene la sa si tutuvia 
sa si keke nati okete. Šoku sa nolo okete, na 
kake ke zokoro ganigani gana sa Eo. 

Mabo na aqa se Kokorako, kapuna titioko si asa 
ba lopu boka turei pule mae se Eo. Ke vala 
nia mo sa kokorako keke kinera: "Kurukuru, 
kurukuru, tama topa tepurua re, rarai vamuma numa 
kaike, rarai va horihori kaike kurukuru, kurukuru 
tama topa tepurua re," gua sa kinera te Kokorako. 

Avavosae he se Eo, meke avoso lea ia ke haqala 
pule la koe Kokorako. Zama sa Eo: "Koi tio 
nake avoso lea tu sa mua kinera. Kera pule nia 
ko, maqu avavoso qua, " gua se Eo. 

Ke vala pulea tugo e Kokorako sa kera. Zama 
sa Eo: "Mabo hata nika si rau, ba lopu boka 
dogoro tu," gua si asa. 

"Agoi Kokorako pule mamu la hata nada nika," 
gua se Eo. 

Ke topue pule sa Kokorako. Korapa enene la 
sa si la dogoria sa sa nana ginani. Ke la 
ganigani nana si asa. Mabo aqa se Eo. Titioko 
si asa ba lopu boka avosia e Kokorako. Ke la 
valania mo sa sa kinera tanisa: "Tamatasi sa 
tamada, ke lopu kumatigo rau, ni tututi mo beto 
quti bae. Mai kapuri ke madono mai, ke mae 
kapuri," gua sa kinera te Eo. 

Tiqe avavosae pule se Kokorako, meke avoso 
lea ia ke kapuna haqala la meke kamoa sa se 
Eo. "Aqa tu ba goi maqu atu avavoso qua, nake 
avoso lea au tu," gua si asa. 

Ke la zokoro kerakera dia mo. Meke lopu boka 
ta vagi sa Nika, osolae boíii sa popoa ke 
hopeke vari paqahi dia mo. 


Gua mo meke beto. 

KESOKO MEKE SA MALIVI 


Keke rane si hopehopere rarata nana se Kesoko 
meke tutuvia sa se Malivi gorena raae pa soloso. 
Magasa nia sa Malivi sa tatairi igana sapu 
palekia e Kesoko, ke zama si asa: "Tio vegugua 
meke vagi goi sarina igana sara?" gua se 
Malivi. "Ai na hoperi mo rau," gua se Kesoko. 

"Kei, be va tum'tumae nau hopehopere goi, be 
leana," gua sa Malivi. 

"Leana," gua se Kesoko, ke mútia sa sa rane. 
"Pana repere si mamu gore mae maqu totozi nigo 
hopehopere," gua se Kesoko. 

Ke sipu kamo sa múti si gore sa Malivi meke 
la tutuvia sa se Kesoko, meke hop'hopere 
rarata sari kara. Nanasa sa Malivi, "Vegugua 
meke kaqu dogoria sa igana?" gua. 

Zama se Kesoko: "Ai, pude dogoria goi sa 
onuku, si asa mo sa igana," gua si asa. 

Ene lala dia ri kara si dogoria sa Malivi he 
sa onukuna sa voa patu ke hena vagia sa sa 
hopere katia n a meke hopere pakete pania sa, 
meke hoqa naza ia sa meke paleke ságe nia sa 
pa masa. Súria nia sa si keke nika lavata meke 

kina ia sa sa voa lavata, ba lopu boka tuturei 
kina. Mate gana na hegere sa Kesoko. Ke 
bugoro sa Malivi meke topue ságe pule nana 
pa soloso meke lopu hite neti gore pulea sa 
sa masa. 

BUTI MEKE BALIKUHU 


Kokoa nana keke popoa koa dia sari karua 
baere kurukuru pozadí ari Buti e Balikuhu. 
Koa baere sari kara pa doduru totoso. 

Kamo keke rane si zama se Buti. "Kei tio 
lopu leana si pude zokoro gita kara, aria 
mada la ganigani kakake (okete sapu hoke 
toqolo)" gua si asa. "Siná totoso tovinia 
bisa 


"Ego leana, aria tu mada la*" gua se 
balikuhu. Ke topue ságe sari karu koro 
la pa hiqohiqo, meke kamoa ri kara si keke 
inuma tana keke tie. Šoku sarina linete- 
lete vasina, na suti, na hakua saganadi. 
Okoro holá ni e balikuhu sarina ginani pa 
inuma he, lopu boka vagi sa siná luli se 
buti . 


Ke kokoha ia mo e balikuhu se buti. "Tio 
arau si sigiti batuqu, ke maqu pule qua," 
gua si asa. 

Ke olana se buti,"Ai lopu ele kamoa gita 
kara, vasina sapu la ia gua. Ba moho si 
goi ke leana mo mamu pule tonoto lamo pa 
nada popoa. Ba meke mu gáni sarina dia 
vuvua pa inuma. Siná kóte kamogo ari na 
tie meke va matego. Ke mamu pule tonoto. 
Arau mo maqu la,"gua se buti meke la 

ganigani gana se buti. 

"Leana" gua se balikuhu, kekere la pa 
inuma meke gáni betoi sa sarina suti, 
na hakua saganadi. Korapa ganigani 
muliuiiu sa si mae dogoria rina tie sapu 
ele beto sarina suti, na hakua pa dia 
inuma. Ke tuqea rini se balikuhu, pusia 
rini meke oki lania rini pa ovuku. Ke 
tapala gore nia totolo meke vura mae pa 
lamana. Tutuvia sa se kiso meke zama lai sa. 
"Ke kiso mae harupau," gua si asa. 

Zama sa kiso, " Ifc tata atugo rau si kóte 
gáni va matego mo rau. Ke lopu boka 
rupahia rau sa aroso pu pusi nia ri koa 
goi," gua si asa. Meke topue holá nana sa 
kiso . 

Tutuvia pule sa se basioto. "Kei boka 
toka nau goi ," gua se balikuhu. 

Olana se basioto, "ippu boka t '» Ke holá 
taloa nana. Tutuvi pule sa sari doduru 
igana, ba korodia tugo. Mumudi hokara 
si tutuvia sa se kohale. "Kei qua baere 
boka rupahia goi sa aroso sapu pusi nau 
ri pa tiniqu?"gua se balikuhu. 

Ke olana sa kohale "pude la le pu poni au 
tu g<j)i si keke tona, si kóte boka rupahigo 
rau > gua. 

Meke nanasa pule la sa balikuhu,"Ego na sa 
si kaqu poni nigo rau?" Ke poza betoi sa 

sari doduru tinitona pu koa pa tinina. Ba 
"Iokari," gua se kohale. Mumudi hokara meke 
pozaia sa balikuhu sa vinasari pa ruan a 
(rade). Meke tiqe olana sa kohale, "uve 
be poni au goi si kóte boka rupahigo rau," 
gua si asa. Ke zokolo va gore vala nia mo 
sa balikuhu sa rade pa ruana. Ke tiqe rupahia 
sa kohale si asa. Meke onolo toa ia sa 
kohale sa vinasari, gua asa ke korapa koa 
pa ruana sa kohale sa rade, siná onolia sa. 

Va habotia sa pa mudina, meke topue gore 
pa masa sari karua. Pa dia inene gore si 
vura mava paki sa kohale, siná asa sa 
nana hahanana. Sipu vura ságe tugo sa si 
va humana vagia sa balikuhu sa oarana sa. 

Ke zama si asa " fei nake humana hikare sa 
oara ," gua si asa. Ke avavosae se kohale 
meke nanasa laia sa " Na sa si gunia goi ?" 

Ke olana sa balikuhu " Ai. sa lihona sa aroso 
si n^iu ia sa givusu, ke asa si hegere nia 
rau * gua si asa. 

Sipu tata kamo pa nusa sari kara si nanasa 
pulea tugo sa kohale se balikuhu. Ke 
olana sa balikuhu "Kei tio na pude vura 
siiio goi si humana hikare sa oararau. Asa 
mo sapu zama nia rau doduru rane," gua si 
asa meke tapuru taloa la nana tu pa keke 
nusa. 

Ke bugoro sisigiti sa kohale ba lopu 
boka siná ele tapuru taloa nana se balikuhu. 

Ke ale holá nana pa lamana se kohale. Gua mo 
meke beto. 

KOBA MEKE SA SOA 


Kokoa dia sari koba raeke soa. Na baere 
sari kara . Keke rane vari zamai sari 
kara, "Keke rane si kaqu vari vose gita 
kara > gua sa soa. 

"Ego , leana pana visa si kaqu varivose 
si gita kara?" gua se koba. Zama se soa, 
"repere". "Leana, "gua se koba, raeke va enea 
sa koba sa inavoso hie koari doduru koba. 

"Kaqu vari vose si gami kara soa, meke gamu 
doduru koba si mamu la koa pa doduru miho na 
miho, meke pude titioko sa soa si kaqu olana 
si gamu , gua sa koba. 

"Leana t " gua sari doduru koba, beto meke pule 
nana sa koba. 

La koasa dia huda, meke kamo sa totoso sapu 
múti vekonia sa soa. Meke mae sa soa, meke 
podalae tapuru sa soa, ba sa koba si hoqa 
gore pa nati huda meke koa mo pa liati huda 
sa koba. Ba sa soa si tapuru taloa meke la pa 
keke miho si titioko sa soa, "Koba", gua se 
soa meke "U", gua sa koba meke tapuru tugo sa 
soa meke la pule pa keke miho, meke titioko 
pule sa soa, "Koba", gua sa soa meke "U" gua 
tugo sa koba. Tapuru pule tugo sa soa meke 
doduru miho si likohia sa soa ba sa koba si 
ele koa nana tugo. Meke kamoa sa sa miho 
vina betobeto meke mae kamoa sa sa huda koaia 
ri kara gua sa soa si ele koa nana tu sa koba 
pa batu huda. 



Zama sa koba, mumudi si goi, gunia sa sa soa 
meke bugoro sa soa meke seke nia nuzuna sa sa 
koba meke hoqa gore meke mate sa koba. 

ATATA NOMANA LAVATA 
John Wesley Paleo 


Koa nana keke popoa nomana koa nana si keke 
butubutu tie raeke sa Atata nomana lavata. 

La sa Atata hie meke va mate betoi sari doduru 
tie. Ka visavisa tie mo koa holá. Keke rane 
zama sa bariara, "Mada va haqi ságe beto pa 
nusa," gua si asa. Ke va qaqiri sarina tie, 
meke ságe la koa dia pa keke nusa. 

Keke barikaleqe molumoluna mo si koa holá. Na 
lopu hiva va lulia rini. Ke ságe pule nana mo 
pa hiqohiqo, meke koa mo pa kauru dekuru, lopu 
koa pa vetu si asa. Podoa sa sa nana koburu, na 
koburu koreo. Koa mo sari karua meke osolae noma 
ságe sa koreo he, meke tavete ponia sa keke nana 
bokala hite. Asa si hoke gonagona nia kurukuru 
sa. Lala nana sa kinoa meke tie nomana tu sa 
koreo hie, ke tavete nana bokala nomádi, meke 
hoke gonagona kurukuru si asa. 

Keke rane si zama sa tinana, "Lopu kaqu enene la 
pa seu si goi. Na teleda mo si koa pa popoa hie, 
sari doduru turanada si ele va mate betoi sa atata. 

Ba kama keke rane hoi si topue ságe mo pa hiqohiqo 
sa koreo he. Palekia sa sa nana bokala, na tupi. 
Mulini nia sa sa zinama tanisa tinana. Meke la 
kamoa sa sa vasina pu koa sa atata. En_a ságe nana 
pa keke huda gua sa koburu si dogoria sa sa Atata 

Korapa habotu torokou nana pa batu huda tariovo. 

Ke vagia mo so koreo he sa nana bokala, meke 
gona va moku gore nia sa si keke lelaiiana sa 
huda, sapu korapa habotia sa Atata. 

Ke tapuru gore mo sa Atata meke gore va matea 
sa koreo gua, si koa nana si keke buki, ke gasa 
nuquru la nana pa korapa buki sa koreo he, meke 
tome nana vasina. 

Hata lamo sa Atata, meke gelia sa sa pepeso, 
ba lopu dogoria sa sa koburu. Mabo sa Atata na 
hata ke tapuru ságe nana pa batu huda. 

Gasa vura pule sa koburu meke gona gore nia 
bokala pule sa sa lelaria huda vasina habotu 
sa Atata, ke bugoro sa Atata meke tapuru 
gore pude va matea sa koburu gua. 

Si noa nuquru pule la nana pa buki, sa koburu. 

Mabo hata sa Atata, ke tapuru ságe pule nana 
mo pa huda. Kamahire si vina neta totoso gasa 
vura pa korapa buki sa koburu. Vagia sa sa 
nana bokala meke va totoanae lania sa koasa 
Atata meke gona ia sa, meke gotoa sa batuna 
ke mate sa Atata meke hoqa gore nia. 

Haqala sa koburu meke la kúpa ia sa sa batuna, meke 
paleke gore lania sa pa dia vasina. Pude va 
dogoro nia koasa tinana gua. Ke qetu holá sa 
tinana sapu boka va matea sa tuná hie sa Atata 
vari va matena he. Ke ivua ri karua tamatina 
sa buki, meke avosia ri na tie pa nusa, ke zama 

Sa dia banara pude la va avosi gua. Ke va 
gorea sa banara si keke nana tie, meke la 
nanasi sa. 

Ke tozinia mo sa barikaleqe hie, sapu ele va matea 
sa tuná sa Atata. Ke mi gore pule mae pa nada 
vasina, gua. Ságe pule sa tie meke la totozi 
sapu ele mate sa Atata. Ke va qaqiri gore pule 
sari doduru tie pa dia popoa, meke tavetia sa 
Barrara si keke inevarra nomana. Va mate boko, 
na nuqara, habú na gua meke bukia sa banara sa 
buki. Varigara beto sari doduru tie, meke va 
vura ia rini sa dia qinetuqetu koasa koburu 
sapu va matena sa Atata. Henahena, na peka sari 
doduru tie pa totoso asa. Gua mo asa meke beto. 



61 


SA BAROGOSO HOPE MEKE KARUA TAMATASI KOREO 
Timothy Sibisopere 


Koa nana keke popoa, koa dia karua tamatasi koreo. 
Tele dia eke si koa sari karua pa keke bae. Sari 
doduru tie pa vasileana asa si mae va mate betoi 
na dia kaňa. Sa tinavete tadi karua siná valusa 
mo. Pana munumunu hokara si ele pa lamana tu sari 
kara, hoke surarii dia sasabutu, na dia gaili meke 
topue la valusa dia. Kaiqa totoso si hoke riqihi 
rini, ka toloriavulu, lima-navulu na gua. Pana 
veluvelu si hoke gore pule pa dia bae meke motu 
sari kara, meke henahena gedi. 

Keke rane balabala sa koreo mudina , "Tasiqu, 
arau si hiva la pa miho gelena hoi, naša beka 
si koa vasina," gua. 

01an_a sa koreo kenuna, "Tio seu sisigiti sa miho 
hoi," gua. 

Ba "Leana maqu podekia," gua. Ke pana munumunu 
si vagia sa sa móla meke topue taloa nana. 

La hogoto si asa pa miho onone, meke koa nana 
vasina si keke barogoso hopena. La tepa sa 
koreo mudina koasa barogoso pude puta paki 
koasa. Ke "Leana," gua sa barogoso hopena. 

Ba koa dia sarina tinarae tanisa barogoso 
hopena hie, sapu kaqu taluli, be guana puta 
sarina tie la di. 

"Leana raaqu podekia," gua sa koreo. Ke zokoro 
baere sari kara. Meke zama sa koreo, "Ária mada 
ovulia sa móla taqarau," gua si asa. "Ego mamu 
la vagia sa dekuru hoi pude luriana nia, " gua sa 
barogoso. Ke la ovulia sa dekuru gua si evan_ae 
noki tu. "Kei, kei na noki tu si hie," gua sa 
koreo. Ba "Leana paleke mae," gua sa barogoso. 

Ke paleke lania sa koasa. Va hakea sa sa hore 
koasa dekuru meke ovulia ri kara sa móla. Beto 
ovulia ri kara sa móla. Si memeha sa koreo ke 
tepa la si asa koe Barogoso, "Kei equ napo holá," 
gua si asa. "Ke la mamu haele ia sa riohara buma 
papakana hoi. Mamu pakete vagi karua bulo. 
Tamugoi si mamu va hoqa ia pa pepeso. Ba taqarau 
si mamu peleke gore nia lopu va hoqa ia," gua. 

Ego: "Avei sa ilukeba?" gua. "Ai la vagia sa 
aroso hoi," gua. Ke la tariini vagia sa aroso 
gua si e varia e noki nana tu. Ke matagutu holá sa 
koreo ba lulia mo sa zinama tanisa barogoso hope 
he. Ke ilukeba nia mo sa sa noki meke haele. 

Gua sapu tozinia sa barogoso si lulia sa meke 
gore pule mae si asa. 

"Avei sa bibiguana, maqu bigui sari bulo," gua. 

Ke va dogoro nia sa barogoso sa bibiguana. Ke 
la bigui gua sa si evaňae noki gana tugo sa 
bibiguana, ba bigu betoi tugo sa. Lulia 

ga sa zinama tanisa barogoso hopena hie. 

Borii sa popoa ke puta sari kara, meke nanasia 
sa barogoso, "Pavei koa mu si goi?" gua si asa. 

"Arau si koa eke qua mo pa qua popoa, gami 
karua tamatasi mo, loke tie na sa popoa asa," 
gua si asa. 

Pana munumunu varuinu sari kara meke zama ia sa 
barogoso si asa , "Leana la haele ia goi sa huda 
vao. La pakete vagia goi sa vuana sapu pa 
batuna hokara. Mamu paleke gore nia, lopu va 
hoqa ia goi sa vao," gua. 

Ke lulia sa koreo hie sa nana tinarae. Ovulia 
ri kara sa móla tanisa koreo, meke vala nia sa 
barogoso he sa nana tinarae vina betobeto, 

"Mamu palekia sa vuana sa vao, meke pana la 
kamo goi pa lamana si kaqu dogoria goi sa 
vuvurusi, ba meke mu va hoqa ia goi sa vao. 

Pana vura pule sa vuvurusi pa vinarua totoso, 
ba lokari tugo. Osolae vura tu sa vuvurusi 
vina n_eta mamu tiqe gona gore nia sa vuana 
sa vao," gunia sa barogoso. 

"Leana," gua sa koreo meke toka pule. Meke 
dogori sa gua sapu tozi sa barogoso, meke sa 
vuvurusi vina neta sivá hoqa gorea sa sa vao. 
Koasa totoso tugo asa si vura mo sa vineki 
tolavaena meke habotu nana pa tatavana sa móla. 

Sa vineki tolavaena he si mumuhona, keoro kaluna, 
meke hokata limana si asa. Ke kapú na qetu sa 
koreo, meke vose pule la si asa koasa tie 
hopena meke zama ia sa , "Kei lulia goi sarina 
qua zinama ke vagia goi sa mua barikaleqe 
tolavaena, mamu turan_a pule lania pa mua 
popoa," gua si asa. 

Ke suran_ia sa sa nana barikaleqe tolavaena hie 
meke pule la pa nana popoa. 

Dogoria sa koreo kenuna gua sapu ta evana 
koasa tasina mudina. Ke topue pule si asa, 
meke la koasa tie hopena he. Podalae tozinia 
sa sarina tinarae. Ba matagutu ni sa sarina dole 
sapu ta evanae di pa huda, na bibiguana, na aroso. 
Ke korona luli sa sarina zinama tanisa tie hope he 
Garunia sa tie hopena hie pude haele bulo si va 
hoqa poraka betoi sa pa pepeso. Garunia pule sa 
pude haelia sa vao, meke vagia sapu pa batuna 
hokara, gua si vagi hoboria mo sa si keke meke 
va hoqa porakia tu sa sa vuana sa vao, ke kaleana 
meke dono hikare tu sa tinina sa vao. 

Va surariia sa pa tatavana sa móla meke topue gana. 
Vala ni tugo sa barogoso sarina tinaraena sa vuvu- 
rusi. Ke topue la nana, vura tugo sa vuvurusi 
kekenu si gona gore nia mo sa sa vuana sa vao. Pa 
totoso tugo asa si vura mae mo sa vineki kalekale- 
ana na tinina, meke horaka sa isuna, habotu nana 
pa tatavana sa móla tanisa. Sipu dogoria sa sapu 
gua h e si talotaria si asa. Pule la si asa koasa 
tie hopena. Meke dogoria sa sapu dorio hikare. Ke 
tozinia sa: "Tio lopu luli goi sarina qua tinarae 
ke don_o hikare, na horaka isuna sa mua barikaleqe, 
gua si asa. 

Talotana, na kurekure nia sa sa tasina. Siná 
sa barikaleqe tanisa koreo mudina si tolavaena, 

meke tanisa si 
made tamaloana 

Sa tie 
leana. 

pu luli 

Sa tie 
leana . 

pu lopu 

Gua rao 

meke be 


kalekaleana. Ba koa rao sari ka 
hire pa dia popoa. 

tinarae si vagia sa tiii'tona 
luli tinarae si vagia sa kina 

to. 



Inlaid skull, probably Roviana, 
1900. (Solomon Islands National 
Museum; Museum of Victoria Council 
collection.) 

VIVINEI NA SA SIDARA 


Kokoa nana si keke popoa, koa dia sari ka 
made tatamana. Kamo keke rane zama sari 
karua kaleqe meke barogoso. "Gami kara 
si kóte ságe la pa toqere la dogoria sa 
hipala, hokara ele sagana beto sari vuadi" 
gua. "K e gamu karua siná hiteke, ke kóte 
koa mo pa nada vasina hie." 

Ke topue ene ságe latu pa hiqohiqo sari 
kara, meke la kamoa sa hipala. En_a ságe 
sa barogoso meke dogoria sa si ele sagana 
beto sa hipala. Tozinia sa sa kaleqe, 

"'Aja nau maqu haele si rau, " gua si asa. 

"Ego leana," gua sa kaleqe. 

Haele ságe sa barogoso, meke zaaru gore nia 
sa pa pepeso sa doduru hipala. Sa kaleqe 
si aqa pa pepeso,na pudiki vari garaeni sa 
sari na hipala, meke gáni beto pani tugo 
sa . 

Gore pule he sa barogoso, meke nanasia sa 
sa kaleqe "Ho avei sari doduru hipala?" 
gua si asa. 01an_a sa kaleqe " Iopu gilania 
rau," ba ele gáni betoi mo sa sarina 
hipala . 

'Sgo leana mada la pa leana mada la huve," 
gua sa barogoso. Ke topue la pa leana 
meke la huve sari kara. Sa barogoso si 
huve pa kalina gore na sa leana. Sa 

kaleqe si huve pa batuna sa leana. Korapa 
huve sa kaleqe si lua vura nia sa si keke 
hipala. Ťapala gore la sa hipala koasa 
barogoso, ke pudiki vagia sa meke gania sa. 
T.iqe balabala si asa, " li hokara sa kaleqe 
mo hie gáni sari na hipala,"gua si asa, ke 
la bugoro mo sa barogoso,meke la seke va 
matea mo sa sa kaleqe, meke motua sa. 

Veluvelu sa popoa si epulu sa barogoso, 
paleke poni minotu sa sari karua koburu. 
Sipu kamo sa pa vetu si zama, "Karua tuqu, 
hie sa boko, mae ganigani, " gua si asa. Ke 
mae sari karua tamatasi meke ganigani. 

Lopu gilania ri kara, na hokara boko tugo 
gua. Ke sipu veluvelu tu sa popoa si tiqe 
saivi ia ri kara sa tinadia. Ke nanasia 
ri karua sa tamadia. "Tamamami pavei sa 
tinamami?" Olana sa tamadia "Tata vura 
mae mo si asa . ,r_ Ke titioko sari kara, 
meke olana sa masana sa tinadia sapu soto 
pa livodia, ke qetu sari kara. "Tata vura 
sa tinamami» gua sari karua koburu. 

Ele huporo sa popoa ba lopu mae sa tinadia 
ke titioko pule si ari kara, ke tiqe olana 
sa tamadia "Karua na sa si titioko nia 
gamu kara? Asa tugo sapu ele gania gamu 
kara," gua si asa. Ke bugoro holá sari 
karua tamatasi, meke qaqiri taloa dia. 

Sa koreo mudina si paleke kolo, sa koreo 
kenuna si paleke ia sa dia huneke poata, 
meke taluarae taloa dia. 

Kamoa ri karua si keke vasina, meke zama 
sari kara. "Rimata va gore poni gami sa 
mua iku," gua. Ba olana lai sa rimata, 
"Lokari, arau si tie sulu tie. Ke leana 
mamu la koe pinopino, " gua sa rimata. 

"Leana, '^ua sari kara meke topue la 
kamoa sa pinopino. "Tio pinopino, va gore 
poni gami sa mua iku," gua sari kara. 
"Lokari, arau si tie hoke hoqa hoqa gore 
si rau doduru totosoi"gua si asa. Ke 
leana la gamu kara mamu dogoria se sidarai " 
gua se pinopino. Ke "Leana," gua sari 
kara, meke topue. 

Kamoa ri kara sa vasina te sidara, ke 
titioko sari kara. "Sidara, poni gami 
sa mua iku." Olana sa sidara, "Leana." 

Ke va gorea sa sa iku meke taninia ri 
kara sa iku meke káve ságe ni sa. Kamo 
koasa meke habotu si keke, turu si keke, 
meke koa holá dia vasina sari kara. 

Tiqe hata luli pule sa tamadia, meke gua 
sapu tavetia ari karua tuná si tavete 
luli sa. Tepa iku koe rimata, meke koe 
pinopino ba garunia ri kara pude la koe 
sidara. Ke topue la koe sidara, meke 
titioko "T-io, sidara turei va gore ma e 
sa mua iku," gua si asa. 

"Leana," gua sa sidara, ke va gorea sa 
sa nana iku. "Taiiinia" gua sa sidara 
ke tariini si asa meke káve ságe nia sa 




sidara. Kamoa sa sa kokorapana sa pepeso 
meke manauru si tapuru mae sa vilisuru 
meke kumatia tu sa iku ke hoqa mate mo si 
asa . 


Ke koa holá sari karua taraatasi 
meke osolae kamoa kamahire. 


war canoe or grave 
ornament, Roviana. 
(Solomon Islands 
National Museum.) 

KARUA TAMATASI KOREO, SA MALIVI MEKE SA KARA 


Kokoa dia sari karua tamatasi koreo pa soloso. 
Na koa eke di mo, meke loke gedi ginani. 

Keke borii si paleke raae nia sa veke si keke 
kiko beta. Va hoqa ia sa pa sadana sa vetu 
tadi karua tamatasi. Pana munumunu si 
vanunu kenu sa koreo kenuna meke vura nana 
pa sada gua si dogoria sa sa kiko beta eko 
nana. Ke pudiki vagia sa meke vilitia sa 
meke zama si asa: "Kei, vegua beka sa kiko 

vuahuda hie, leana beka pude gania?" gua 
si asa. Ke kinaia sa meke gania gua sa si 
ta lomoso nia sa. 

Sipu dogoria sa tasina mudina si tepa si 
asa: "Maequ vasina hite ba tasiqu," gua 

si asa. 

Ba olaria sa koreo kenuna: "Lokari, lopu 
kaqu poni go rau," gua. 

Ke bugoro sa koreo mudina meke gore la 
nana pa masa. Dogoria sa si keke móla, ke 
ririhi gore nia sa pa kolo meke vose rarata 
taloa nana. Kamoa sa si keke koqu na sa 
popoa, meke dogori sa sari kobi veke korapa 
gáni gedi beta. 


"Kei, hoi mo sa ginani sapu heki nia sa tasiqu 
kenuna," gua si asa. "Ke maqu gore mo tani 
maqu la vagi gequ," gua. Korapa tiqe neti 
gore nana gua si avosia sa si keke mamalaini. 

Ke va avoso si asa. Zama sa kurukuru he: 
"Meke va sigoto nia aroso n_in_irana goi sa 
mua móla," gua. Ke lulia mo sa sa zinama 
tanisa kurukuru he. 

Topue ságe la si asa koasa riati beta, meke 
haele si asa. Va hoqai sa sarina beta. Si 
avavosae sa malivi pa nana bae. 

"Esei si agoi, sapu haelena sa qua beta?" 
gua sa malivi. 

Ke avavosae sa koreo he ke tuturei sisigiti 
si asa gore meke pudiki vagi kaiqa beta meke 
haqala gore la nana pa masa koasa nana móla. 
Meke kapú na vose na vose si asa meke tuturei 
kumata taloa sa sigoto, ke vose taloa hokara 
nana tu pa nana vasileana. 

Gore sa malivi na hadu lulia sa sa koreo ba 
lopu kamoa sa. Na hiva gáni va matea sa sa 
koreo. Sipu lulia sa malivi sa koreo meke 
korapa zama lulia sa si e Kara sa kurukuru 
mo si korapa olana hobe lai sari na zinama 
tanisa Malivi. 

"Avei gana sia, maqu va mate go gemu," gua 
sa malivi. Ke olana se Kara (kurukuru): 

"Ha, ha, ha, hie sa talinaqu na batuqu ene 
kapae mo koa goi si rau, ¥ gua si asa. 

Bugoro sisigiti sa Malivi ba lopu boka. 

Siná e Kara (kurukuru) mo si zamazama hobe 
la koasa. 

Ke sa tataru tanisa kurukuru si ta harupu sa 
koreo mudina he. Ke zama sa koreo mudina, 
"Sa tinavete tamu goi Kara kamahire si hie 
mo. Be pavei sa vasina la goi meke dogori 
goi sarina vua hakua, na manioko, na keto, 
si tamugoi, kaqu gáni goi," gua sa koreo he. 
Siná hiva hobea sa sa tataru tanisa Kara 
koasa. Gua asa sa vina tatara tanisa tie 
koasa Kara si korapa lulia sa Kara kamo pa 
totoso kamahire. 

Gua mo meke beto. 



Head-hunting canoes, Roviana Lagoon, about 1910 
(Solomon Islands National Museum.) 

SA RURUHU GÁNI TIE 


Kokoa nana si keke popoa lavata, koa dia 
sari karua butubutu tie pa keke popoa 
nomana. Hiva varipera sari karua butu 
butu hire. Hoke ovuli rini sari dia 
tomoko pude vari hatai gua. 

Ba siná lopu gilania ri karua kalina 
hire sapu na keke ruruhu nomana holá 
si korapa koa nana koasa miho patu patu 
sapu koa pa vari korapana ri karua butu 
butu hire. 

Keke rane zama sa banara "A ria mada la 
rapata nia sa butubutu sapu koa pa 
kalina la sa miho sanal gua si asa. 
"Aria> gua si arini, ke ovuli rini sari 
na dia tomoko varipera meke toka la. 

Sipu bala ia rini sa miho vasina koa sa 
ruruhu si va humaria vagi sa si arini pa 
kolo,meke zama si asa. 

"Koi na vegua ke mae vose holá gua tu pa 
qua kenu vasileana si gamu taga?" gua si 
asa. Meke olaria la sa bariara, "Ai arau 
mo si korapa vose holá. Vegua ke nanasa 
mae gua tu asa si goi?" gua si asa. 

Ke bugoro sisigiti sa ruruhu, meke 
riame vura si asa pa nana qoqoro. Gepi 
vagi ni kakarutuna sa sari na tomoko, 

meke garata porapora ki sa sari doduru 
tomoko. Ke mate beto sari doduru tie. 

Doduru totoso pude hiva rapata pule si 
keke kalina si koba mae va mate betoi mo 
sa ruruhu pa miho patu patu. Ke lopu hite 
boka varipera sarini, ura na koba va matei 
mo sa ruruhu sari karua butubutu hire. 

Ke murimuri beto mo si arini. Ari ka 
visavisa mo si pa keke vasileana meke 
ka visavisa mo si pa keke puku butubutu 
hire . 

Keke munumunu bule sisigiti sa popoa sipu 
ele bule seunae tu sa vinaripera meke 
loke tie si koa vari kaňa pulei, si zama 
si keke koburu. "Ovulu gore mae sa hore 
maqu tala hopehopere qua," gua si asa. 

Meke olana sari karua tia tamana "A i lopu 
enene hoboro si agoi, luli pa tie nomádi 
goi si leana tugo, ba sapu telemu gua mo 
sana si balau hokara si agoi. Kóte la sa 
ruruhu vari va mate pa miho hoi, meke gepi 
vagi go, na va mate igo gunia rina tia 
tamana. 

)( Ba olana lasi asa koari karua tia tamana 
A i lopu kaqu vose vose tata la koasa miho 
si arau, gua si asa. Ke topue toka rarata 
sa koburu hite hie. 

Siná pukerane šibe tepa enene, ba be luli 
si keke tie, bena koburu si hopena pude 

hekinia urana kóte ta ruqe (mate) gua si 
arini. Ke va malumia mo ri karua tia 
tamana si asa. Meke qataqata rarata la 
la nana tu sa koburu, meke la kamoa sa sa 
miho . 

Va humana vagia pule sa ruruhu sa koburu 
ba lopu hite matagutu sa koburu meke gepi 
vagia sa ruruhu sa nana hore meke viliti 
betoa sa. Meke nanasa ni sa sarina labe 
labete. "Pude vegua sarina labelabete isara 
gua si asa?" Meke olaria sa koburu^ ' r Pude 
habohabotuana," gua si asa.Ke bugoro sa 
ruruhu meke mono belebelei sa sarina labete. 

Meke zama pule sa ruruhu, "pude vegua sa 
hopere sana," gua si asa. Ke olana pule 
sa koburu, "N a qua hopere igana ba sana_ " 
gua si asa. La tugo sa ruruhu meke mono 
mokua sa hopere. Meke nanasa nia pule sa 
sa nipaha. Ke olana sa koburu, "Na pude 
nipaha- nia mo sa qua hore pana siriia na 
kolo,"gua si asa. La tugo sa ruruhu meke 
garata rikarika tia sa nipaha. Meke nanasa 
nia pule sa sa tuturuana tepe, ke olaiia la 
tugo sa koburu, "Na pu.de vasina vaturu nia sa 
qua tepe, pana givusu si asa,"gua si asa. 

La tugo sa ruruhu garata belebele nia sa 
tuturuana tepe. 

Nanasa ni pule sa sarina lako na hore. 

" Pude vegua sari na lako hire ?" gua si asa. 
Meke olan_a sa koburu, "Ride va tuqe va ninira 
nia sa doduru tinina sa hore," gua si asa. 

La tugo sa ruruhu meke garata teuria sari 

Janet Pada 

doduru lakona sa hore, ke huara beto mo 
sari doduru likakalae na sa hore, ba lopu 
toleiie gua kaleana si asa boka ta koi mo 
nana . 

Meke vilitia pule sa ruruhu sa doduru 
tinina sa koburu.meke dogori sari na nana 
rota_na pa limana meke sari nana zozozono 
koari karua limana. Ke tepa lai sa pude 
va gore ponia gua, ba zama sa koburu, 
"Lokari arau boka tavete ponigo mo,"gua 
sa koburu. Meke leana gua sa ruruhu, 
"Kamahire lopu kaqu va matego rau,"gua 
si asa. 

Zama sa koburu, "Mu la mamu sokoi sarina 
huda pu pozai rau hire, mamu paleke toa 
mae ni tani," gua sa koburu. Meke pozai 
sa sari doduru huda n_in_iradi guana, 
ivili, bobogele, vasara, pidiki, qema. Ke 
"Leana,"gua se ruruhu, ke la vagi betoi 
sa sari doduru pu garunu ni sa koburu. 
Paleke mae ni sa koasa koburu meke zama 
pule sa koburu. "Agoi tugo kaqu ino va 
toa ia sa nika, mamu va toa ninira ia, 
meke pana lera sa si kaqu tiqe boka tavete 
nigo rau," gua sa koburu. 

Ke tavete gua tugo sa ruruhu, meke sipu ele 
lera valeana sa nika si tiqe tioko va 
tataia sa koburu pa nika sa ruruhu. Meke 
podalae odind. betoi sa sari doduru kakaru- 
tuna. "Kei nake dono lea si rau,"gua si 

asa. Meke odi^ia pule sa sarina livo 
livona, meke qetu sisigiti sa ruruhu. 

Ba lopu seunae meke zama sa koburu hite hie. 
"Ego kaqu boka va mate au goi?gua si asa. 

Meke bugoro sisigiti sa ruruhu,' A i tio agoi 
si lopu garogaro mu, na vegua ke zama va 
karikari mae koa rau,"gua se ruruhu. Ke 
gepi laia sa koburu gua si hinoqa lokete 
beto dia tu sari doduru kakarutuna. La 
garatia pule gua sa si pakete palae dia 
pule sari karua livolivona. Ke mate 
gana na hegere sa koburu. Ke bugoro 
sisigiti sa ruruhu, ba siná lopu boka pude 
la va matea sa sa koburu. Ke kabo sa ruruhu 
meke zama la si asa koasa koburu. Leana 
iion_ovalau goi kamahire ba esei tu si va mate 
betodi sari doduru turariamu pukerane? Arau 
mo si asa, gua sa ruruhu, K e va mate au goi 
si rau kamahire, ba leana,"gua si asa. " Ele 
guana ivara veko nia rau pukerane sa qua 
teqe koarina vina matedi ri tia tamamu," 
gua si asa. Meke olana sa koburu, "Uve 
pukerane si asa ba kamahire gilania goi sa 
mua tinavete sea sapu ele nonovala mae si 
goi ke ele lamo rau sapu lopu guana dinono 
tie koa goi, meke va matego sana,"gua sa 
koburu meke kabo sisigiti sa ruruhu, meke 
la sa koburu horu hakea mudina, meke zozo- 
ruia, sa sa mudina, meke gotolo gore nia sa 
sa nana hore meke toka rarata pule la pa 
nana vasileana si asa. 

Ba sari tiatamana si lopu hite moko doduru 
rane na kaboa rini sa tudia. Ke kopukopu 
lania rini sa miho patu, hokara kóte pule 
mae si asa gua, ba lopu túre ta dogoro sa 
móla. Kae gua ele vose rarata tata tu pa masa 
si asa. La hogoto mo sa si tiqe dogoria 

rini. Ke qetu pule sari karua tia tamana 
"Toa sia, 'feua sa banara, meke sari doduru 
tie. Ke ovulia rini sa nana móla, meke 
nanasia rini , kpasa ginuana sa nana 
inene la,meke tozi vura nia sa sa sapu 
ele pakete betoi sa sarina kakarutuna, 
na livolivona sa ruruhu. Ke qetu sa 
banara sapu avosia sa zinama tanisa koburu 
hite. Ke zamai sa banara sarina nana tie 
pude la suran_ia sa ruruhu sapu koa pa miho 
patu. Ke ovuli rina niha na varane sarina 
dia tomoko varipera,meke pusia rini si keke 
hapehape meke va hake vari kali nia koari 
karua tomoko, meke toka la si arini vasina 
pu koa sa ruruhu. Kamoa rini sa vasina pu 
koa ia sa ruruhu si ságe beto si arini, meke 
la pusia sa ruruhu, va habotia rini koasa 
hapehape koari karua tomoko meke tiqe toka 
pule si arini, buki na kukili si arini, 
siná ele qetu beto si arini. Sipu kamo 
pule rini pa vasileana si paleke ságe nia 
rini pa vetu oputu sa ruruhu, meke zama 
pule tugo sa banara, "Kamahire si kaqu soko 
huda, na kúpi elelo, na neka, na habú talo 
pude pesua sa ruruhu ( n gua. 

Sipu va hokoti rini sarina ginerigeri si 
suna nia rini sa nika nomana, pa obirae. 
Varigara sari doduru butubutu pa vasileana 
asa, meke motua rini sa ruruhu, meke ele 
kina beto sari doduru ginani si ivua sa 
banara sa buki,meke paleke vari garani rina 
tinoni sarina ginani kinadi meke epulia 
rini sa motuna sa ruruhu. Meke tavetia rini 

si keke ivara gelena sisigiti raeke habotu 
sari dodouru palabatu, na bariara meke sari 
riiha na varane, na turu na habotu tanisa 
banara raeke sa koburu pu va matena sa ruruhu. 
Meke pa totoso sipu habotu ganigani sarina tie 
si tiqe turu sa riati banara meke zama. "Kei 
gamu na butubutu mi avoso mae ia sa qua zinama, 
sapu arau si lopu kaqu na bariara," gua si asa. 
"Ba sa koburu hie si ele harupu gita pa 
tinasuna meke ele ta harupu si gita ke kaqu 
asa tugo si bariara hobe au," gua sa bariara. 

Ke varigara sarina riati hinabotu meke palekia 
rini sa bakiha, meke va ságe nia rini pa 
nenena. Ke asa tugo si koana bariara lavata 
pa popoa sana pa totoso asa. Gua mo meke beto 
sa vivineina sa ruruhu. 

VIRUVIRU, TANIRI MEKE MOTUKUKURU 
Isaac Niru 


Kokoanana keke popoa koa dia sari karua tamatasi, 
ari Viruviru raeke Taniri. Vari zamai sari kara, 
"Ária mada taveti karua tomoko," gua. Ke leana 
gua, ke ruvati ri karua sari doduru turanadia. 

Meke podalae taveti rini sari karua tomoko tadi 
Viruviru e Tan_iri. Siná ari karua sa dia 
banara ari doduru. 

Te Viruviru si tavete nia tita meke na asama rini. 
ľe Taiiiri si tavete nia pepeso, na gozigolo rini. 
Meke va hokoti rini sari karua tomoko. Sipu 
hokoto beto rini, si tavete nuqara si arini pude 
ovulu gore ni sari karua tomoko. Ke tavetia 
rini sa inevana nomana, meke ovulu gore ni rini 
sari karua tomoko. Hopeke saputu vagi rini 
sarina dia láve, na karamaho, na vedara, na 
hopere meke surana si arini koari karua tomoko. 

Ka hiokona puta tie pa keke tomoko, meke ka 
hiokona pa keke tomoko meke toka ságe tu pa hubi 
lamana sarini. Korapa vose la la dia rini pa 
lamana si boíii sa popoa, ke puta dia mo pa 
lamana. Kamo sa munumunu si dogoria rini si keke 
nus te Motukukuru. Ba pa korapa rane si tiqe 
hogoto pa nusa. Meraeha sisigiti si arini ke 
zama se Taiiiri, "Ária mada la napo pa leana," 
gua. Ba zama se Viruviru, "Arau maqu kopuni 
sari karua tomoko, pude gore mae gamu kóte arau 
pule la napo," gua si asa. 

Ke topue ságe sa minate. E Viruviru 

si koa holá. Ságe sa minate meke la napo sarini, 
beto napo rini si va mulakia rini sa leana 
meke tiqe gore pule dia. 

Kamo pule sarini si topue ságe gana se Viruviru, 
la nana gua si mulaka beto sa batu 
leana. Pa batuna hokara si lopu mulaka ke 
napo se Viruviru. Gore pule nana gua si ele 
topue taloa sari doduru minate pa karua tomoko. 
Veko pania rini si asa. 

"Leana mo," gua si asa, "siná gina hiva veko 
pani au tugo rini, ke ta luarae taloa dia," 
gua. Ke topue ságe lulia sa sa leana meke holá la 
tu pa hiqohiqo si asa. Kamoa sa si keke emata, 
koa ia na linetelete hakua. Ke gilania sa sapu 
na tie si koa pa nusa hie. Ene holá la gua sa 
si kamoa pule sa si keke inuma hakua, na talo, 
na dikidiki, na marihi na gua. "0, tata kamo 
si rau pa vasileana," gua si asa. Lulia sa si 
keke rana, meke kamoa sa si keke berukehe, na 
ututuvuana kolo. "0, kamahire si kamoa rau 
sa vasina koa sa tie," gua si asa. "Leana pude 
va mate au ri ba leana mo." Do_no la nana gua 
si dogoria sa si keke vetu, meke habotu nana 
pana ulu si keke barogoso. Tata kamo pa vetu 
asa si va hodahodakia e Viruviru sa boko pa 
kaura hatara. Ke nanasa se Motukukuru, "Esei 
si goi? Va hodahodakia goi sa qua boko. Lopu 
gilania goi sa vasina hie? Na vasina hie si 
taqarau, e Motukukuru sa pozaqu." Ke olaria 
se Viruviru: "Arau mo ba he na veko pani au 
rina turanaqu," gua si asa. 

"Ke leana, turu paki vasina," gua Motukukuru. 
Balabala se Viruviru, "Kamahire si mate si 
rau he,"gua si asa. Nuquru la pa vetu se 
Motukukuru meke vagi sa si ka made hopere 
meke gona la ia sa se Viruviru, ba lopu gotoa 
se Viruviru. Ke tiqe tioko nuquru nia sa pa 

vetu, meke zokoro doduru rane si ari kara. 

Tata veluvelu sa popoa si zama se Motukukuru: 
"Tio kóte ovia rao si goi siná arau si loke 
gequ ginani baňa hakua saganana rao si hoke 
gania rau," gua se Motukukuru. 

Zama se Viruviru "Tio lopu balabalau goi 
si rau pa ginani, siná veko pani au rini, ke 
pude mate ba leana mo." 

Korapa zokoro ri kara si zama se Motukukuru, 
"Huda," gua si vura mae tugo sa huda. "Patu," 
gua si vura mae sa patu. "Veo," i s vura mae 
tugo. "Nika," gua si toa mae tugo sa nika. 
"Súria nika," gua si súria tugo sa nika. Habotu 
mo se Motukukuru meke zama mo sa si vura 
mae mo sari doduru likakalae. Beto asa 
si zama pule si asa, "Geli pou, nopihi," 
si ta evaiia beto sapu gua hire. Lera sarina 
patu, si horu gore mo se Motukukuru, meke 
nobi tamunu si asa pa pou motu. 

E Viruviru si habotu nunala nana mo, meke 
magasa holá si asa. "Sa beka si kaqu ta 
evana pule?" gua mo si asa, meke zama si asa, 
"Gina maqu gore pule lamo pa masa, na lopu 
hiva puta turaria tomate tani si rau," gua 
si asa. Korapa matagutu se Viruviru, si 
epulu vura mae mo gana se Motukukuru pa 
korapa motu. 

Zama se Motukukuru: "Epulu," gua si epulu 
tugo sa motu ginani. Šoku holá sarina 
ginani. Ke lopu boka hena betoi ri kara. 

Ba zama se Motukukuru, "Pude lopu ta gáni 
beto sari ginani hire si mamu oki pani mo pa 
ninae hiqohiqo sara." Beto henahena sari 

kara si zama se Viruviru: "Ke be tozinau goi 
sa ginuana sa motu he, na hiva nia rau gua 
sapu tavetia goi." 

"Leana," gua se Motukukuru meke va karovo 
vala nia sa koe Viruviru. Ke qetu holá se 
Viruviru. Taveti ri kara sari karua motu, 
meke motu ginani sari kara meke henahena 
vari luluari, na vari kaboi sari kara pa 
batu rereke. 

E Motukukuru si gore pule pa nana vetu. 

Ba e Viruviru si pa batu rereke meke toa 
ságe na ságe sa huda rereke, meke tata kamo 
la tu pa manauru. Osalae lopu vari dogori 
sari kara, meke podalae kokopo gore sa rereke 
Dono gore nana gua se Viruviru si dogoria 
mo sa sa nana vetu. Hiqohiqo toa ia sa nana 
vetu, siná loke tie poki nia. Sari karua 
nana barikaleqe ba lopu hite ene vura pa vetu 
siná balabala ri si ele mate se Viruviru gua 
Sa kaludi ari karua barikaleqe hire ba gele 
holá. Pa korapa rane si kamo pa nana sada 
vetu se Viruviru. 

Qetu holá sari karua nana barikaleqe, sapu 
boka pule mae kamo pule se Viruviru, meke 
gua tugo sari doduru nana minate. Ke koa 
qetuqetu holá sari doduru, gua mo meke beto. 



